#### Likumprojekts

#### Grozījumi likumā "Par valsts sociālo apdrošināšanu"

Izdarīt likumā "Par valsts sociālo apdrošināšanu" (Latvijas Republikas Saeimas un Ministru Kabineta Ziņotājs, 1997, 22. nr.; 1998, 15. nr.; 1999, 24. nr.; 2001, 15., 17. nr.; 2002, 14. nr.; 2003, 9. nr.; 2004, 5. nr.; 2005, 8., 24. nr.; 2006, 14. nr.; 2007, 3., 12., 24. nr.; 2008, 15. nr.; 2009, 3., 15. nr.; Latvijas Vēstnesis, 2009, 100., 199., 200. nr.; 2010, 94., 131., 205. nr.; 2011, 117., 202. nr.; 2013, 6., 232. nr.; 2014, 63., 257. nr.; 2015, 60., 248. nr.; 2016, 197., 241., 255. nr.; 2017, 156., 242. nr.; 2018, 225. nr.; 2019, 75., 240. nr.; 2020, 37., 240A. nr.) šādus grozījumus:

1. Izteikt 14. panta otro daļu šādā redakcijā:

“(2) Pašnodarbinātā obligāto iemaksu objekts ir brīvi izraudzīti ienākumi no preču ražošanas, darbu izpildes, pakalpojumu sniegšanas, radošās un profesionālās darbības un citi ienākumi no saimnieciskās darbības. Obligāto iemaksu objekta minimālo apmēru un tā noteikšanas kārtību nosaka Ministru kabinets.”

1. Papildināt likumu ar 14.1 pantu šādā redakcijā:

“**14.1 pants. Obligātās iemaksas pensiju apdrošināšanai pašnodarbinātajiem**

1. Pašnodarbinātie, kuru ienākumi nesasniedz Ministru kabineta noteikto minimālo darba algu, reizi ceturksnī veic obligātās iemaksas 10 procentu apmērā no ienākuma valsts pensiju apdrošināšanai.
2. Pašnodarbinātie, kuru ienākumi mēnesī sasniedz vai pārsniedz Ministru kabineta noteikto minimālo darba algu, papildus šā likuma 14. panta otrajā daļā noteiktajam obligāto iemaksu objektam reizi ceturksnī veic obligātās iemaksas valsts pensiju apdrošināšanai 10 procentu apmērā no brīvi izraudzītā obligāto iemaksu objekta un faktisko ienākumu starpības.
3. Aģentūra atbilstoši pašnodarbinātā faktiski veiktajām obligātajām iemaksām pensiju apdrošināšanai, piemērojot obligāto iemaksu likmi pensiju apdrošināšanai saskaņā ar šā likuma 18. panta otrajā daļā noteikto, reģistrē personas obligāto iemaksu objektu pensiju apdrošināšanai un pensijas kapitālu.
4. Šā panta pirmajā daļā un 20.4 panta 3.1 daļā noteiktās obligātās iemaksas valsts pensiju apdrošināšanai neveido personas fondēto pensijas kapitālu.”
5. 20.4 pantā:

izslēgt trešajā daļā otro un trešo teikumu;

papildināt pantu ar 3.1 un 3.2 daļu šādā redakcijā:

“(31) Ja pašnodarbinātajam obligātās iemaksas par kalendāro gadu veiktas no mazāka ienākuma kā 12 Ministru kabineta noteiktās minimālās mēneša darba algas, pašnodarbinātais veic minimālās obligātās iemaksas 10 procentu apmērā valsts pensiju apdrošināšanai no ienākuma (apgrozījuma) un minimālā obligāto iemaksu objekta starpības.

(32) Ja pašnodarbinātais, kurš nav vienlaikus darba ņēmējs, prognozē, ka viņa ienākums no šā likuma 14. panta otrajā daļā minētā objekta nesasniegs minimālo obligāto iemaksu objektu ceturksnī, viņš iesniedz Valsts ieņēmumu dienestam apliecinājumu par nākamā ceturkšņa plānotajiem ienākumiem līdz ceturksnim sekojošā mēneša 15. datumam. Ja pašnodarbinātais nav iesniedzis Valsts ieņēmumu dienestam apliecinājumu par nākamā ceturkšņa plānotajiem ienākumiem, Aģentūra pašnodarbinātajam aprēķina minimālās obligātās iemaksas un paziņo par šīm iemaksām Valsts ieņēmumu dienestam. Ja pašnodarbinātais ir iesniedzis Valsts ieņēmumu dienestam apliecinājumu par nākamā ceturkšņa plānotajiem ienākumiem, pašnodarbinātais veic obligātās iemaksas saskaņā ar šī likuma 14. un 14.1 pantu.”;

papildināt devīto daļu ar trešo teikumu šādā redakcijā:

“Pašnodarbinātajam ir pienākums līdz katra gada 23. jūnijam veikt minimālās obligātās iemaksas par iepriekšējo kalendāro gadu.”

1. Izslēgt pārejas noteikumu 84. punktu.

Likums stājas spēkā 2022. gada 1. janvārī.

Iesniedzējs:

labklājības ministre Ramona Petraviča